લાંબો જવાબ જાણતાં પહેલાં જાણીએ યુઆરએલ વિશે થોડું – વેબસાઇટના એડ્રેસ તરીકે યુઆરએલનો ઉપયોગ આપણે સૌ જાણીએ છીએ, પણ એનો અર્થ કદાચ ઓછો જાણીએ છીએ. યુનિફોર્મ રીસોર્સ લોકેટર જેનું આખું નામ છે, એ યુઆરએલ ઇન્ટરનેટ પરની કોઈ ચોક્કસ વેબસાઇટ, વેબપેજ કે ફાઇલનું સરનામું દર્શાવે છે. યુઆરએલના જુદા જુદા ભાગના ચોક્કસ અર્થ હોય છે, જેમ કે http://www.cybersafar.com/images/CS-Admin/Cover-Magazines/043_September-2015-Cover.jpg આ સરનામામાં શરૂઆતમાં રહેલ અક્ષરો આપણે કયા પ્રકારના ડોક્યુમેન્ટનું એડ્રેસ જોઈ રહ્યા છીએ તે દર્શાવે છે, જેમ કે http હાયરટેક્સ્ટ ડિરેક્ટરી કે ડોક્યુમેન્ટ (જેમ કે વેબપેજ) દર્શાવે છે, તેના જેવા બીજા જુદા જુદા પ્રીફિક્સ પણ હોઈ શકે છે.